O‘zbekistonda o‘tgan bir sutka ichida 497 kishida koronavirus, 283 kishida pnevmoniya tasdiqlandi. To‘rt bemor vafot etdi

O‘zbekistonda 12-iyul kuni 497 kishida koronavirus aniqlanib, mamlakatda COVID-19 rasman qayd etilganlar soni 116 918 nafarga yetdi, deb xabar bermoqda Sog‘liqni saqlash vazirligi.
Yangi kasallanish holatlarining
koronavirusga chalingan bemorlar bilan muloqotda bo‘lgani sabab namuna olingan fuqarolar orasida aniqlangan. Bundan tashqari, kecha kun davomida 283 nafar kishida pnevmoniya tasdiqlandi.
Vazirlikning qayd etishicha, so‘nggi sutkada jami 504 kishi — Qoraqalpog‘istonda 103 nafar, Buxoroda 9 nafar, Qashqadaryoda 20 nafar, Navoiyda 15 nafar, Namanganda 42 nafar, Samarqandda 43 nafar, Sirdaryoda 26 nafar, Surxondaryoda 82 nafar, Farg‘onada 54 nafar, Xorazmda 13 nafar, Toshkent viloyatida 41 nafar, Toshkent shahrida 56 nafar bemor tuzalib, kasallikdan sog‘ayganlar soni 112 018 nafarga yetdi va sog‘ayish ko‘rsatkichi 96 foizni tashkil etmoqda.
Shuningdek, 4 nafar koronavirusga chalingan bemor vafot etib, kasallikdan vafot etganlar soni 778 nafarni tashkil qilmoqda.
 Shahrisabzdagi oromgohda COVID-19 bemorlarini davolash markazi tashkil qilindi
Eslatib o‘tamiz, O‘zbekistonda 28-iyundan karantin cheklovlari kuchaytirildi. Toshkent shahriga 28-iyundan transport vositalari kirishiga hamda ko‘ngilochar va ovqatlanish obyektlari faoliyatiga cheklovlar o‘rnatildi.